Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: nyilvánosságáról szóló 1992. évi LXIII. törvény (a továbbiakban: Avtv.) 5. §-a határozza meg a célhoz kötöttség elvét, mely
Paragraph Index: 1028

a) pontja szerint üzleti titok a gazdasági tevékenységhez kapcsolódó minden olyan tény, információ, megoldás vagy adat, amelynek titokban maradásához a jogosultnak méltányolható érdeke fűződik, és amelynek titokban tartása érdekében a jogosult a szükséges intézkedéseket megtette. E fogalom-meghatározásból egyfelől az következik, hogy minden cég kizárólagos joga annak eldöntése, hogy az e-mail és/vagy webcímét, valamint a weboldalain foglaltakat üzleti titoknak minősíti-e. Másfelől azonban — az előző bekezdésben írtakkal egyezően — a bizonyíthatóan a gazdasági társaság által az Interneten közvetlenül, védettség nélkül megjelentett címek, oldalak felhasználása nem járhat a cég üzleti titoknak minősülő adatai sérelmével, mivel ezen esetben az érintett cég az adatok titokban tartásához szükséges intézkedéséket nem tette meg. A TPT. 4. §-ában foglaltak szerint az üzleti titok fentieken kívüli felhasználására, nyilvánosságra hozatalára, mással való közlésére csak abban az esetben kerülhet sor, ha az üzleti titok körébe eső adatokat nem tisztességtelen módon szerezték. Szükségesnek tartom megjegyezni továbbá, hogy a webcímek vonatkozásában a fent elmondottak csupán elméleti jelentőséggel bírnak, tekintettel arra, hogy az Interneten az eddigiekben mindig csak a weboldalak tartalma megismerhetőségével kapcsolatban kerültek jelszavak, kódok, illetve más védelmi intézkedések alkalmazásra, ez azonban nem jelenti azt, hogy ezáltal a webcímek is védetté váltak volna. A webcímek üzleti titokkénti megjelenése — funkciójából fakadóan — nehezen elképzelhető. Az Ön cége által tervezett Internet-címjegyzékben szereplő adatok — akár ingyenes, akár visszterhes — megjelentetésére az 1959. évi IV. tv., a Ptk. hatályos rendelkezéseinek megfelelően van lehetőség azzal, hogy személyes adatok vonatkozásában ilyen szerződés megkötésére csak az Avtv.-ben foglaltak betartása mellett kerülhet sor. Végezetül közlöm, hogy az Internetre vonatkozó joganyag magyarországi szabályozására mind ez idáig nem került sor, ezért a magyar jogrenddel összhangban levő Internet-joggal kapcsolatos kiadványokról, publikációkról nem áll módomban tájékoztatást adni. Budapest, 1998. október 31. Üdvözlettel: Dr. Majtényi László (693/K/1998) [Állásfoglalás: az Internet tartalomszolgáltató nem adhat ki a rendőrség által igényelt olyan személyes adatot, melyet jogszerűen maga sem kezelhet] Nyírő András főszerkesztő úr részére IDG Magyarország Lapkiadó Kft. Budapest Tisztelt Főszerkesztő Úr! Ön beadvánnyal fordult hozzám, amelyben egy olvasójuk neve és lakcíme iránti rendőrségi adatkérés törvényességéről kéri állásfoglalásomat. Az iNteRNeTTo Törzsasztal elnevezésű fórumának „Rongáló a fórumon” című témájában Ön által írt hozzászólásból az derül ki, hogy a IV. Kerületi Rendőrkapitányság a http://internetto.tiszanet.hu/sport/foci.htm címen elérhető Focifórum egy hozzászólójának adatait kérte. Munkatársam próbaképpen hozzászólást írt a fórumhoz, s azt tapasztalta, hogy az üzenet előzetes regisztráció (név, lakcím, e-mail cím megadása) nélkül is megjelent. Azonban a szerveren, amelyen a szolgáltatás elérhető, a hozzászólás forrására utaló egyes adatok (IP-cím, bizonyos esetekben a felhasználó neve is) azoknak a felhasználó általi megadása nélkül is rögzülhetnek. Ha az ilyen adat a felhasználó természetes személlyel kapcsolatba hozható, akkor a személyes adatok védelméről és a közérdekű adatok nyilvánosságáról szóló 1992. évi LXIII. tv. (Avtv.) 2. §

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes